Казанда «Тукай шигърияте аша Ватан образы» күргәзмәсе ачылды

	Шушы көннәрдә М.Горький һәм Ф.Шаляпин музеенда «Тукай шигърияте аша Ватан образы» күргәзмәсе ачылды. Күргәзмә Татарстан Рәссамнар берлегенең 85 еллыгына багышланган.	 Әйтергә кирәк, күргәзмә авторлары алдына катлаулы бурыч куелган: «Тукай дөньясын» карарга килүчеләргә бөек шагыйрьне рухландырган һәм аның иҗатында чагылган табигать образларын тапшыру.

Милли музейдан алдан мәгълүматларга караганда, монда Республиканың барлык төбәкләреннән 60тан артык иҗат җимеше күрсәтеләчәк. Монда танылган һәм яшь рәссамнарның эшләре урын алган. Экспозициягә графика, скульптура әсәрләре һәм декоратив-гамәли сәнгать эшләре керде.

Әлеге күргәзмә бер ай дәвамында эшлиячәк. 
	---	
Милли Музей

	№ --- | 29.05.2021	


